Diari Oficial de la Generalitat Valenciana


Sumari del DOGV 797, del 06-04-1988 (1988/810866)

RESOLUCIÓ de 18 de març de 1988, del Director General de l'Institut Valencià d'Administració Pública, per la qual es convocat Curs d'Actualització per a Administratius i Auxiliars d'Administració General de les Corporacions Locals.
---------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   797

Data del DOGV
:   06-04-1988

Secció del DOGV
:   ALTRES DISPOSICIONS

Número del document
:   1988/810866


Data del document
:   18-03-1988

Organisme emissor
:   Conselleria d'Administració Pública

Tipus de document
:   Resolució

Resolució de 18 de març de 1988, del Director General de l'Institut Valencià d'Administració Pública, per la qual és convocat Curs d'Actualització per a Administratius i Auxiliars d'Administració General de les Corporacions Locals.  
Tot complint el Programa d?actuació per a 1988 de l?Institut Valencià d?administració Pública en l?Area de Formació adreçada a les Administracions Locals Valencianes, i dins els diferents tipus d'activitats de formació, i concretament dins les emmarcades sota el títol «Cursos de Formació General per a Funcionaris», escau de realitzar un «Curs Bàsic d'Actualització per a Auxiliars i Administratius d?administració General», d'acord amb les següents:  
BASES:  
Primera  
Objectiu: actualitzar i perfeccionar els coneixements teòrics i pràctics del personal al servei de les Corporacions Locals, i en especial donar a conèixer les peculiaritats, competències, serveis i la legislació pròpia de la Generalitat Valenciana.  
Segona  
Participants: Hi podrà participar el personal funcionari o contractat al servei de qualsevol Corporació Local, que ocupa llocs de treball d?administratiu o Auxiliar Administratiu d'Administració General.  
Tercera  
Contingut: les matèries a impartir versaran, amb caràcter general i bàsic, sobre els continguts temàtics següents i amb les hores lectives que, per a cada bloc entre parèntesi, s'especifiquen.  
I. Dret Constitucional, Autonòmic i Local. Coneixements sobre Administració de la Generalitat Valenciana (10 hores).  
II. Procediment Administratiu, funcionament de les Entitats Locals i règim jurídic (10 hores).  
III. Hisendes locals (6 hores)  
IV. Funció Pública (6 hores)  
V. Contractació, béns i serveis (8 hores).  
Quarta  
Sol·licituds: els/les interessats/des hauran de formular sol·licitud mitjançant instància adreçada a l'Il·lm. Sr. Director General de l?Institut Valencià d'Administració Pública, d'acord amb el model Annex d'aquesta Convocatòria, que podrà ser presentada a l?Institut mateix (c/ Museu, 3. 46339 València), o bé en la forma prevista a l'article 66.3 de la Llei de Procediment Administratiu. Els/Les sol·licitants hauran d'adjuntar la corresponent autorització de la Corporació, o responsable de personal de qui depenguen.  
Cinquena  
Termini: les sol·licituds hauran de ser presentades abans del 29 d'abril de 1988.  
Sisena  
Quota d'inscripció: a les persones seleccionades se'ls notificarà telefònicament llur admissió, i hauran d'ingressar en la Caixa d'Estalvis Provincial de València (Oficina Principal. Plaça del Mercat, 4. València), la quantitat de 6.000 pessetes, al compte corrent número 742.670.636.568.2066, a nom de Taxes IVAP, Conselleria d'Economia i Hisenda.  
En tot cas no es considerarà ferma la inscripció fins que s'hagen abonat els drets de matrícula. Les persones inscrites hauran d'aportar justificació documental de l?ingrés al començament del Curs.  
Setena  
Lloc i data de celebració: el Curs tindrà lloc a Castelló de la Plana als locals de l?ajuntament de Castelló de la Plana, situats al c/ Galícia s/n. /Edifici del Parc de Bombers) durant els dies 9 a 17 de maig de 1988 en sessions de mati i vesprada, amb la concreció que s?especificarà al començament del Curs.  
Vuitena  
Participants i criteris de selecció: el nombre màxim d'assistents al Curs és de 50.  
Tindran preferència, a més dels que no hagen realitzat amb anterioritat cursos de perfeccionament, aquells que:  
a) Tinguen el lloc de treball a la província de Castelló de la Plana.  
b) Presten serveis en municipis menors de menys de 20.000 habitants.  
c) Tinguen mes antiguitat.  
En cas que hagués excés de sol·licituds hom tindrà en compte l'assistència del major nombre de Corporacions Locals i també l'ordre d'entrada en el registre d'aquestes.  
L?Institut Valencià d?administració Pública, a la vista de les sol·licituds presentades procedirà a l'elaboració de la llista definitiva de participants, d'acord amb els criteris anteriors.  
Novena  
Certificats: Una vegada finalitzat el curs s'expedirà el corresponent certificat d'assistència, o d'aprofitament, per a la qual cosa podran establir-se, si s'escau, les oportunes proves. El Certificat d?assistència s'estendrà als qui n'acrediten la permanència en més d'un 90 per 100 de les hores del Curs.  
Desena  
Indemnitzacions: L?abonament de les indemnitzacions per raó d?assistència de professors i coordinadors, s?efectuarà d'acord amb les disposicions sobre la matèria, del Consell de la Generalitat Valenciana.  
Nota: Es demana a totes les persones que porten la documentació de les qüestions pràctiques que puguen tenir interès, a fi d'estudiar al si del Curs aquells aspectes que tinguen un projecció general.  
València, 18 de març de 1988.- El Director General: Andrés Morey Juan.  
ANNEX  
CURS BASIC D?ACTUALITZACIO PER A ADMINISTRATIUS I AUXILIARS D?ADMINISTRACIO GENERAL DE LES CORPORACIONS LOCALS DADES PERSONALS:  
Sr./Sra   
Adreça:   
Telèfon: (treball)/ (particular)  
D.N.I.:   
DADES PROFESSIONALS:  
Corporació Local on presta serveis   
   
Lloc de treball que ocupa   
   
Situació jurídica  
Funcionari/ària Contractat/da Habilitat/da Altres   
Unitat Administrativa   
   
Antiguitat   
SOL·LICITA de prendre part en el Curs de referència i declara, sota la seua responsabilitat, que son certes les dades consignades.  
Data i signatura de l?interessat Autoritzat:  
 d de 1988  
IL·LM. SR. DIRECTOR GENERAL DE L?INSTITUT VALENCIA D'ADMINISTRACIO PUBLICA.